মিঠাছড়া বাজারের এক ব্যবসায়ী সূত্র জানান, ভালো ড্রেনেজ ব্যবস্থা ও নোংরা আবর্জনা ফেলার নির্দিষ্ট ডাস্টবিন না থাকায় বাজারে বর্তমানে এ বেহাল অবস্থা বিরাজ করছে। ড্রেনেজের ওপর রাজনৈতিক প্রভাব খাটিয়ে দোকান নির্মাণ করেছেন স্থানীয়  ব্যবসায়ী ইলিয়াছ। জানা গেছে, এ বছর বাজারের ইজারা হয়েছিল ৬০ লাখ টাকা। সেখানে ৫ শতাংশ রাখা হয়েছে বাজারের নোংরা আবর্জনা পরিষ্কার করার জন্য। অথচ ন্যূনতম সে টাকাও যথাযথভাবে ওই খাতে ব্যবহার না করে প্রভাবশালীরা ভাগভাটোয়ারা করে নিয়েছেন বলে অভিযোগ পাওয়া গেছে।